Design Campus

Folytatódik az ARCHICUBE – „Terv és Valóság” című 6 részes programsorozatunk!
2025-11-18 19:00 - 21:00 (Europe/Budapest) | Design Campus ■, Töltésszer utca 13., Győr, 9025, Hungary
Elérkeztünk a félév utolsó előadójához, aki pedig nem más, mint a CAN Architects építész iroda. Az előadás keretében a Bazalt Iskola névre hallgató oktatási projektjüket ismerhetjük meg a kezdeti koncepciótól, a gyermekekkel és pedagógusokkal való közös munkán és az építések folyamatán át, egészen a hosszútávú célokig.

A tervezők egy olyan környezeti nevelési programot indítottak el, melyben a kültéri tanulás népszerűsítését és fenntartható megvalósítását tűzték ki célul, 22 szabadtéri tanterem létrehozásával, 11 iskola részvételével. A folyamat közösségi tervezésen és projektmódszeren alapul, ahol diákok és pedagógusok közösen alakíthatják ki a tanulási tereket és módszereket, annak érdekében, hogy a frontális oktatás helyett a csapatmunka, a cselekvés és a részvétel kerüljön előtérbe.

A hatodik előadás időpontja:

2025. november 18. (kedd) 19:00

Az ARCHICUBE – „Terv és Valóság” című 6 részes programsorozat szakmai program megvalósítását 2025. évben a Magyar Művészeti Akadémia támogatta.

Folytatódik az ARCHICUBE – „Terv és Valóság” című 6 részes programsorozatunk!
2025-11-04 19:00 - 21:00 (Europe/Budapest) | Design Campus ■, Töltésszer utca 13., Győr, 9025, Hungary
Ezen alkalommal a GUBAHÁMORI építésziroda érkezik hozzánk, akik „A következő 50 év” című kiállítássorozatukról mesélnek nekünk.

Az előadás során betekintést kaphatunk a projekt tervezési folyamataiba, a kiállítás kezdeti koncepciójától, a téma kijelölésén, a kiállításban szereplőkön és az építés folyamatán át egészen a megvalósult kiállításig. Megtudhatjuk, hogy milyen élményt és kihívást jelenthet építészként egy kiállítás kurátoraként gondolkodni, valamint azt is, hogy, hogyan hathat ez a szerep az alkotói szemléletre, a végeredményre és a késöbbi tervezési folyamatokra.

Az ötödik előadás időpontja:

2025. november 4. (kedd) 19:00

Az ARCHICUBE – „Terv és Valóság” című 6 részes programsorozat szakmai program megvalósítását 2025. évben a Magyar Művészeti Akadémia támogatta.

Folytatódik az ARCHICUBE – „Terv és Valóság” című 6 részes programsorozatunk!
2025-10-21 19:00 - 21:00 (Europe/Budapest) | Design Campus ■, Töltésszer utca 13., Győr, 9025, Hungary
Ezúttal a Hetedik Műterem és a Studio Konstella Építésziroda közös munkája, a Normafa Síház rekonstrukciója és bővítése kerül bemutatásra.

A terv a Hegyvidéki Önkormányzat által 2020-ban kiírt meghívásos tervpályázatra készült, célja pedig az volt, hogy új funkcióval és korszerű kiegészítéssel élesszék újjá a helyi védettség alatt álló, 1930-ban épült Síházat. A tervezők célja az volt, hogy megőrizzék a történeti épület főhomlokzatának és tömegének egységét, valamint az eredeti térszervezést, ehhez illeszkedve alakították ki a bővítést és a bisztró funkcióit. Az eredmény egy olyan könnyed, átlátható, időjárástól védett, faszerkezetű pavilon lett, amely anyaghasználatával és formálásával finoman kiegészíti a Síház karakteres tömegét és harmonikusan illeszkedik az erdei környezet hangulatához.

Az előadás során betekintést kaphatunk a tervezési folyamatokba, a közös munkába, valamint abba, hogy egy új beavatkozás hogyan viszonyulhat a régi épülethez és környezetéhez.

A negyedik előadás időpontja:

2025. október 21. (kedd) 19:00

Az ARCHICUBE – „Terv és Valóság” című 6 részes programsorozat szakmai program megvalósítását 2025. évben a Magyar Művészeti Akadémia támogatta.

Jövő héten újra itt az ARCHICUBE – „Terv és Valóság” című 6 részes programsorozatunk!
2025-09-23 19:00 - 21:00 (Europe/Budapest) | Design Campus ■, Töltésszer utca 13., Győr, 9025, Hungary
Ezen alkalommal a 3h építész iroda érkezik hozzánk, mégpedig Csillag Katalin és Gunther Zsolt személyében, akik az 1994 óta működő iroda alapítói. Az előadás keretében két műemléki projektjükről fognak mesélni, a Pannonhalmi Bencés Főapátság bazilikájának megújításáról, majd az ezt követő Szegedi Dóm rekonstrukciójáról.
A tervezők mindkét projektnél törekedtek arra, hogy ne pusztán helyreállítsák a múlt formáit, hanem újraértelmezzék azokat olyan beavatkozással, amelyek egyszerre tisztelik a hely szellemét, történeti rétegeit, és szolgálják a kortárs igényeket. Fontos szempont volt számukra az, hogy az anyagok, valamint a téralkotás éppúgy formailag, mint szellemileg is kötődjenek a hely szakrális és közösségi szükségleteihez, ezzel új entitásokat teremtve és jól használható tereket létrehozva.
Az előadás során betekintést kaphatunk a tervezési folyamatokba, John Pawson-nal és Váncza Lászlóval való közös munkába, valamint abba, hogy a két hasonló, szakrális terekkel foglakozó projekt hogyan hatott egymásra és a tervezőkre.
A harmadik előadás időpontja:
2025. október 7. (kedd) 19:00
Az ARCHICUBE – „Terv és Valóság” című 6 részes programsorozat szakmai program megvalósítását 2025. évben a Magyar Művészeti Akadémia támogatta.

Folytatódik az ARCHICUBE – „Terv és Valóság” című 6 részes programsorozatunk!
2025-09-23 19:00 - 21:00 (Europe/Budapest) | Design Campus ■, Töltésszer utca 13., Győr, 9025, Hungary
Nagy örömmel osztjuk meg Önökkel, hogy a győri Széchenyi István Egyetem – Művészeti Kar – Design Campus – Építőművész Tanszék hallgatói által szerveződőtt ARCHICUBE szakmai csoport elnyerte a Magyar Művészeti Akadémia által megjelentetett 4.2 Művészeti programok és gazdasági társaságok kulturális feladatainak támogatására kiírt pályázatot, amelynek köszönhetően a 2025-ös őszi félévben elindíthatjuk új programsorozatunkat „Terv és Valóság” címmel.
A támogatás lehetőséget ad számunkra hat építész iroda meghívására, akik egy-egy előadás keretében mutathatják be munkásságuk egy fragmentumát és szemléletüket, ezzel segítve a diákokat az építészet újabb és újabb izgalmas rétegeinek feltárásában.

Az előadás rövid leírása:
Ezen a héten a projektroom + arkt studio érkezik hozzánk, egy szentendrei gyümölcstárolóból átalakított családi ház tervükkel. A projekt azt vizsgálja, hogyan kaphat új életet egy ipari múltú épület a kortárs építészet eszközeivel, miközben megőrzi eredeti karakterét és anyaghasználatát. Az előadássorozat témájához kapcsolódva, a talált helyzettől, a kezdeti koncepción át, a megvalósulás folyamatáig nyomon követhetjük Juhász Veronika, Fábián Gábor és Fajcsák Dénes munkáját, ahol az értékmegőrzés, mértéktartás, valamint a fenntartható építés kerülnek középpontba.

A második előadás időpontja:
2025. szeptember 23. (kedd) 19:00
Az ARCHICUBE – „Terv és Valóság” című 6 részes programsorozat szakmai program megvalósítását 2025. évben a Magyar Művészeti Akadémia támogatta.

ARCHICUBE - "Terv és Valóság" című 6 részes programsorozat
2025-09-09 19:00 - 21:00 (Europe/Budapest) | Design Campus ■, Töltésszer utca 13., Győr, 9025, Hungary
Nagy örömmel osztjuk meg Önökkel, hogy a győri Széchenyi István Egyetem – Művészeti Kar – Design Campus – Építőművész Tanszék hallgatói által szerveződőtt ARCHICUBE szakmai csoport elnyerte a Magyar Művészeti Akadémia által megjelentetett 4.2 Művészeti programok és gazdasági társaságok kulturális feladatainak támogatására kiírt pályázatot, amelynek köszönhetően a 2025-ös őszi félévben elindíthatjuk új programsorozatunkat „Terv és Valóság” címmel.
A támogatás lehetőséget ad számunkra hat építész iroda meghívására, akik egy-egy előadás keretében mutathatják be munkásságuk egy fragmentumát és szemléletüket, ezzel segítve a diákokat az építészet újabb és újabb izgalmas rétegeinek feltárásában.

A program rövid leírása:
Egy nemzet és egy korszak építészeti világát egyaránt képviselik a megvalósult és a terv formájában létrejött művek, alkotások. Az utókor nemzedékei számára mindkettő „halmaz” legnagyszerűbb példái lesznek majd az igazodási pontok és referenciák. Ugyanakkor a leendő alkotók, a jelenkor építőművész hallgatói számára talán még tanulságosabb az a titokzatos viszony, ami a tervet és a valóságot összeköti vagy elválasztja egymástól. Ezt a sajátosan rejtett „teret” igyekszik feltárni és az ARCHICUBE által meghívott alkotók egy-egy példaként kiemelt művén keresztül bejárni a „Terv és Valóság” című programsorozat – invitálva az izgalmas felfedező kalandba minden építészet iránt érdeklődőt, kortól és professziótól függetlenül.

Az első előadás időpontja:
2025. szeptember 9. (kedd) 19:00
Első előadóként a BIVAK-ot hívtuk meg, és arra kértük őket, hogy a programhoz kapcsolódva egy, a Tahitótfaluban megépült Műteremházat mutassák be a kezdeti koncepciótól, a skiccektől és makettektől az építés folyamatán át egészen a megvalósult házig.
Az ARCHICUBE – „Terv és Valóság” című 6 részes programsorozat szakmai program megvalósítását 2025. évben a Magyar Művészeti Akadémia támogatta.

DIGItiles design workshop 2.
2023-03-27 09:25 - 12:25 (Europe/Budapest) | Design Campus, Gárdonyi Géza utca 10., Győr, 9026, Magyarország
Szeretettel várunk digitálisan támogatott kerámia workshopunkra, ahol a designgondolkodás, a digitalizáció és a kézműves alkotás együtt új értelmet nyer!
Workshopunk két, egymásra épülő részből áll, az első héten a design, a második héten a kézművesség kerül fókuszba:
2. alkalom: 2023. március 27., hétfő 9.25-12.25

A workshopot tartja: Andrási Edina tervezőművész, egyetemi adjunktus és Koós Daniella DLA formatervező, egyetemi docens a Széchenyi Egyetem Művészeti Kar Design Tanszékének oktatói.
Helyszín: 9022 Győr, Gárdonyi Géza utca 10., Modellező, földszint

DIGItiles design workshop 1.
2023-03-20 09:25 - 12:25 (Europe/Budapest) | Design Campus, Gárdonyi Géza utca 10., Győr, 9026, Magyarország
Szeretettel várunk digitálisan támogatott kerámia workshopunkra, ahol a designgondolkodás, a digitalizáció és a kézműves alkotás együtt új értelmet nyer!
Workshopunk két, egymásra épülő részből áll, az első héten a design, a második héten a kézművesség kerül fókuszba:
1. alkalom: 2023. március 20., hétfő 9.25-12.25

A workshopot tartja: Andrási Edina tervezőművész, egyetemi adjunktus és Koós Daniella DLA formatervező, egyetemi docens a Széchenyi Egyetem Művészeti Kar Design Tanszékének oktatói.
Helyszín: 9022 Győr, Gárdonyi Géza utca 10., Modellező, földszint

Design Open No.1.
2022-10-11 18:00 - 20:00 (Europe/Budapest) | Design Campus, Gárdonyi Géza utca 10, Győr, 9026, Magyarország
Geovizualizációs stratégiák: társadalmi-ökológiai összefüggések és párhuzamok

Meghívott előadó Kiss Dániel építőművész, tájépítész, urbanista az Architectural Association (AA), Ground Lab kutató munkatársa
Az előadást követő beszélgetés moderátora Somogyi Krisztina

Budapest Design Week
2022-10-07 - 2022-10-16 | Budapest 1146, Dózsa György út – Ötvenhatosok tere, Dózsa György út - Ötvenhatosok tere, Budapest, Pest, 1146, Magyarország
Magyarország legnagyobb designfesztiváljának részletes programja elérhető a BDW weboldalán.
A tíznapos eseménysorozat központi helyszíne a Néprajzi Múzeum új épülete lesz, ahol sokszínű és érdekes programmal várják az érdeklődő nagyközönséget és a kreatívipari szakma résztvevőit.
esemény

Herczeg Tamás: Nagyanyám földje, nagyapám cérnája – installáció
2022-09-29 - 2022-10-27 | PUCCS Contemporary Art, Víg utca 22., Budapest, Pest, Magyarország
Herczeg Tamás építésznek, a Design Tanszék tanárának önálló kiállítása nyílik Budapesten a PUCCS Contemporary Art terében szeptember 29-én.
2022. szeptember 30 – október 27.
„Az installáció nagyszüleim szabóműhelyében szerzett gyerekkori élményeimből táplálkozik. Mindketten földművelő családból lettek városi iparosok. A kis üzletteret zakatoló Singerek, posztótekercsek, furcsa formájú maradék szövetek, vasalók, krétapor, szabászasztal és -ollók, favonalzók, csöpögő csap és mindenek felett cérnadarabok uralták. Ezerféle színben, hosszban és vastagságban. Az installáció ezen örökség utóéletét, az attól való végleges eltávolodást és a tudás átalakulását vizsgálja. A műhely, az anyag, a mesterség formába rendezett kiállítási tárggyá válik.”
Herczeg Tamást az építészet mellett annak határterületei és a vele rokon művészetek is mélyen érdeklik. Az építőművészet határterületeire pozícionálható alkotásait eddig elsősorban egyetemi alkotóműhelyek projektvezetőjeként gyakorolta. A Nagyanyám földje, nagyapám cérnája című alkotás első önálló képzőművészeti megjelenése, aminek bemutatására a Belátás Projekt keretében kerül sor. Alkotóként elsősorban a tér és a benne létező ember kapcsolatát igyekszik vizsgálni a lehető legtágabb értelemben, a fizikai adottságoktól a történeti kontextusig.
Szervezés: Parallel Művészeti Alapítvány
Kurátor: Pintér Gábor
Támogató: Józsefvárosi Önkormányzat
www.parallelalapitvany.hu
info@parallelalapitvany.hu
www.facebook.com/ParallelArtFoundation/
www.instagram.com/parallel.art.foundation/
esemény

HÉT finisszázs
2022-09-23 18:00 - 20:00 (Europe/Budapest) | MANK, Bogdányi utca 51., Szentendre, 2000, Magyarország
Sok szeretettel meghívunk a Titeket a DesignCampus szentendrei nyári művésztelepén készült “HÉT” című kiállítás záróeseményére.
A finisszázs jövő hét pénteken, szeptember 23-án, 18 órakor lesz a MANK Szentendrei Régi Művésztelepének Jeges Ernő-műtermében – Szentendre, Bogdányi u. 51. A finisszázson az alkotók mesélnek majd a munkáikról, bemutatják a művésztelepen megvalósított projektjüket.
esemény

A kinematográfus
2022-09-16 17:15 - 20:15 (Europe/Budapest) | 1054 Budapest, Bajcsy-Zsilinszky út 36-38., Bajcsy-Zsilinszky út 36-38., Budapest, 1054
A kinematográfus – filmpremier Tóth János operatőrről a Toldi moziban

szeptember 16-án lesz a premierje A kinematográfus című filmnek, amelyet Tóth János Kossuth-díjas operatőrről készítettek volt kedves kollégái, Bollók Csaba rendező, Medvigy Gábor operatőr, a film gazdag grafikai és tipográfiai munkáit tervező kollégánk Czakó Zsolt grafikusművész, illetve Balogh Gábor és Szabados Csaba.

A film emléket állít a 2019-ben elhunyt alkotónak, aki olyan különleges filmek képi világát alkotta meg, mint amilyen Makk Károly: Szerelem, Huszárik Zoltán: Elégia és Amerigo Tot című filmjei, hogy csak párat emeljünk ki a gazdag operatőri életműből. Tóth János számos filmet is rendezett pl. Örökmozi című epizódokból álló filmciklust, és talán kevesebben tudják róla, hogy dramaturgja volt a Szinbád című korszakalkotó alkotásnak. A most elkészült kinematográfus című film az alkotók szándéka szerint valamit megőriz és átad ennek a zseniális embernek a gondolkodásából, a minden részletében egyedi és egészen különleges vizuális világából. A vetítés szeptember 16-án 17:oo órakor indul Budapesten a Toldi mozi nagytermében.

HÉT
2022-08-27 - 2022-09-24 | MANK, Bogdányi utca 51., Szentendre, 2000, Magyarország
Sok szeretettel meghívjuk Önt és barátait a győri Design Campus hallgatóinak nyári művésztelepén készült munkáit bemutató „HÉT” című kiállítás megnyitójára.
A kiállítást Krizbai Gergely Krizbo grafikus, a művésztelep szervezője nyitja meg 2022. augusztus 27-én szombaton 18:00 órakor Szentendrei Régi Művésztelep Jeges Ernő-műtermében (Bogdányi u. 51.). A megnyitón kurátori tárlatvezetésen vehetnek részt az érdeklődők.
A kiállítás 2022. szeptember 24-ig tekinthető meg A MANK Galéria nyitvatartási idejében.
Kiállítók: Barna Sarolta, Brassai Katalin Anna, Kollár Jázmin, Krizbai Gergely, Ludvai Kata, Marton Bálint, Varga Luca

esemény

Art deco Budapest. Plakátok, tárgyak, terek (1925–1938)
2022-04-12 - 2022-08-28 | Magyar Nemzeti Galéria, Szent György tér 2., Budapest, Pest, 1014
A Magyar Nemzeti Galéria Art deco Budapest. Plakátok, tárgyak, terek (1925–1938) című kiállítása különleges plakátokat, bútorokat, öltözékeket, filmeket, városi tereket bemutatva nyújt átfogó képet a két világháború közötti korszak jellegzetes vizuális kultúrájáról. A kiállítás középpontjában a magyar art deco művészet, kiemelten a plakátművészet és a modern nagyvárosi élet áll. A több mint 250 kiállított műtárgy zöme nagyon ritkán szerepel kiállításon, vagy olyan, amit még soha nem láthatott közönség.
A Magyar Nemzeti Galéria nagyszabású kiállítással mutatja be az 1920-as, és az 1930-as évek sok változást hozó izgalmas időszakát. A tárlaton az art deco művészet és kor tárul fel a plakát műfaján keresztül. Száz évvel ezelőtt – az első világháború traumája és a spanyolnáthajárvány szörnyűségei után – a gazdasági konszolidációval együtt a húszas évek második felében féktelen vágy jelent meg az élet élvezete iránt, s az ezzel járó csillogás, az olykor dekadenciába átcsapó mohó életvágy volt az egyik meghatározó eleme az art deco ízlésvilágának.
Az art deco irányzatban sokféle inspiráció keveredett: az avantgárd képzőművészet eredményei, a szecessziós stilizálás, a történeti stílusok idézetei, valamint a népművészet, az egzotikus kultúrák, vagy éppen az ókori Egyiptom művészetének újrafelfedezése. Az art deco plakátok mindenekelőtt lehengerlő hatásra törekedtek, amelynek eszköze lehetett a szemkápráztató látványosság, az elegancia csillogása, az erotika csábítása, az egzotikum varázsa, a sebesség mámora, az alvilág borzongató romantikája. Az art deco egyszerre hatott a képzőművészetre, az iparművészetre, a filmre, a színházra, a zenére és az építészetre.
A kiállítás középpontjában a magyar art deco vizuális kultúra, kiemelten a plakátművészet és a modern nagyvárosi élet áll. A tárlat plakátokat, bútorokat, öltözékeket, filmeket, városi tereket bemutatva nyújt átfogó képet a két világháború közötti korszak jellegzetes vizuális kultúrájáról és mutatja meg mindazt, ami ebben az időszakban szerepet játszott a közízlés formálásában. A kiállításon látható plakátok tükrözik a kor jelenségeit, az új nőideált, a modern divatot, a sport és az egészség kultuszát, az újdonságokat – autó, rádió, hangosfilm –, valamint a szórakozás olyan új formáit, mint például jazzkoncertek, mulatók, revük.
A tárlaton több mint 130 plakát, valamint számtalan plakátterv szerepel a kor legfontosabb tervezőitől, akik között olyan nagy nevekkel találkozunk, mint Berény Róbert, Bottlik József, Irsai István, Kozma Lajos, Lukáts Kató, Mallász Gitta, Réz Diamant Tibor és még sokan. A luxuscikkeket, a mozikban vetített filmeket, a pesti kávéházakat és mulatókat egyaránt az ő art deco plakátjaik hirdették.
A kiállítás dramaturgiája a privát, intim szférától halad a nyilvános felé. Megjelennek az új női divat és testkultúra tárgyai, feltűnnek az immár modern bútorokkal berendezett polgári otthonok, használati és dísztárgyaik, az art deco iparművészet remekei. Ezután következnek a nagyváros, Budapest életének terei, megidézve a nagyvárosi áruházak és mozik csillogó világát, a hollywoodi sztárok kultuszát, valamint a legendás budapesti éjszakai életet. Plakáton láthatjuk a Budapesten fellépő Josephine Bakert és a fantasztikus jelmezekben pompázó revütáncosnőket. Ekkor készült az egyik legszebb magyar art deco plakát Fritz Lang Metropolisz című filmjéhez, amely a felhőkarcolókkal teli új nagyváros vízióját teremtette meg. A harmincas évek közepétől festői plakátok sora hirdette a „fürdőváros” Budapestet és Magyarország más tájait.
A témáról eddig még nem született átfogó kiállítás, amely ennyire komplex módon mutatná be a két háború közötti, metropolisszá nőtt Budapest világát. A plakátok mellett folyóiratok, reklámok, könyvek, képes magazinok illusztrációi, illetve iparművészeti tárgyak: bútorok, kerámia- és üvegművek, ruhák, cipők, kiegészítők, kották, jelmeztervek, bútortervek, építészeti rajzok is szerepelnek a tárlaton.
forrás

Menny és pokol között. Hieronymus Bosch rejtélyes világa
2022-04-09 - 2022-07-17 | Szépművészeti Múzeum, Dózsa györgy út 41, Budapest, 1146, Magyarország
Az európai festészet egyik legnagyobb hatású és legemblematikusabb életművét megalkotó németalföldi mester, Hieronymus Bosch (1450 körül – 1516) művészetét mutatja be a Szépművészeti Múzeum április 9-én nyíló kiállítása.
A budapesti tárlaton, amely nemcsak Közép-Európa valaha volt legnagyobb kiállítása lesz Bosch műveiből és művészetéről, de a teljes nemzetközi múzeumi világot tekintve is az elmúlt fél évszázad egyik legjelentősebb Bosch-tárlatának ígérkezik, közel kilencven műalkotással találkozhat a nagyközönség. Bosch különleges világát megelevenítő, a késő középkor szellemi és vizuális kultúráját megidéző tárlaton a németalföldi mester teljes festői életművének közel felét, tíz saját kezű festményt – köztük a bruggei Utolsó ítélet-triptichont, A bolondok hajóját (Párizs, Musée du Louvre), a Királyok imádását (New York, Metropolitan Museum of Art), a Szent János Patmosz szigetént (Berlin, Gemäldegalerie) vagy az Ecce Homót (Frankfurt, Städel Museum) – állít ki a múzeum.
forrás

Ai Weiwei - In Search of Humanity
2022-03-16 - 2022-09-04 | Albertina modern, Wien, Karlsplatz 5, Wien, 1010, Ausztria
Ai Weiwei – In Search of Humanity (Az emberiség nyomában) c. kiállítás
Ai Weiwei kínai konceptuális művész (sz. 1957) korunk sokrétű árnyalatait és összetettségeit tárja fel. A hazájában és a nyugati világban bekövetkezett politikai és társadalmi változások megfigyeléséről és kommentálásáról ismert művészi gyakorlata olyan érzelmekkel telített témák körül forog, mint az emberi jogok, a szólásszabadság, a gazdasági kizsákmányolás és a környezeti károk. Munkái gyakran a művészeti világon túl a társadalmi aktivizmus területét érintik. A kínai művészet és régiségek kiváló ismerőjeként Ai Weiwei gyakran reflektál a kínai kultúra felfogására és az ősi tárgyak elidegenedésére. Szobraiban és installációiban a hagyományos anyagok, például porcelán, jáde, márvány vagy nemesfa használatát részesíti előnyben.
„Ai Weiwei művészetté alakítja életét, művészi kijelentésekké változtatja azokat a dolgokat, amelyekkel találkozik és az átélt eseményeket. Ez a személyes vonatkozás azonban gyakran párosul kifejezetten kínai anyagokra és […] hagyományokra való hivatkozásokkal. Függetlenül attól, hogy ezeket a hagyományokat dekonstruálja vagy átformálja, új minőségekkel itatva át, eredeti jelentéseik jelen maradnak műveiben. Ezen hivatkozások azonosításával és értelmezésével remélhetőleg hozzájárulhatunk művészete sokrétű és rendkívül összetett dimenzióinak jobb megértéséhez.”
(Uta Rahman-Steinert, Ambivalens dekonstrukció: Ai Weiwei megközelítése a hagyományokhoz: Ai Weiwei: Evidence , Prestel, 2014)

Josef Hoffmann: Progress Through Beauty
2021-12-15 - 2022-06-19 | MAK – Museum of Applied Arts, Stubenring 5,, Vienna, 1010, Ausztria
Josef Hoffmann (1870-1956) építész, designer, tanár és kiállításszervező, a bécsi modernizmus és az 1900 körül megszülető Lebensreform (életreform) mozgalom egyik központi alakjának lenyűgöző munkássága előtt tiszteleg a bécsi Iparművészeti Múzeum, a MAK.
Hoffmann úttörő szellemisége egyesítette a kézműves minőséget a funkcionális szemlélettel. A csehországi Brtnice városában született, jómódú, polgári családból származó Hoffmann öt különböző politikai korszakot élt meg – a Habsburg-monarchiától a második köztársaságig. Társalapítója volt az Osztrák Művészek Szövetségének, a Wiener Werkstätte-nak, a német és osztrák Werkbundnak és tudta, hogyan közvetítse ízlését és egyedi design látásmódját megrendelői, valamint a bécsi művészeti iskolák több generációja számára. A kiállítás több mint 1000 kiállítási tárgyon keresztül mutatja be Hoffmann monumentális életművét, amely a mindennapi élet minden területét, így az építészetet, a belsőépítészetet, a divatot és a használati tárgyakat egyaránt felöleli.
A Josef Hoffmann: Fortschritt durch Schönheit (Haladás a szépség által) című kiállítás június 19. között látogatható a MAK-ban (Museum für angewandte Kunst)

foto © MAK / JOSEF HOFFMANN: Progress Through Beauty

Kipakolás
2021-12-14 08:00 - 2021-12-16 17:00 UTC | Design Campus, Gárdonyi Géza utca 10., Győr, 9026, Magyarország

Mesebolt és Aranyecset - Lukáts Kató grafikus (1900-1990) művészet
2021-12-10 - 2022-04-17
Ki ne ismerné az Iciri-piciri mesét, az Ablak-Zsiráfot vagy a Gőgős Gúnár Gedeont? Kevesen tudják, de e könyvek kedves grafikái is mind Lukáts Kató keze munkáját dicsérik! A Magyar Kereskedelmi és Vendéglátóipari Múzeum és az Iparművészeti Múzeum közös kiállítása Lukáts Kató örökségét idézve a karácsonyi készülődés időszakától húsvétig látogatható. A tárlat célja Kaeszné Lukáts Kató grafikusművész életművének átfogó bemutatása. Lukáts kató az alkalmazott grafika különböző ágaiban alkotott élete során: tervezett reklámcédulákat, csomagolóanyagot, könyvet, plakátot, sőt még bankjegyet, bélyeget, bútordekorációt, textilornamentikát is. A tárlat betekintést nyújt a 20. század közepén alkotó a grafikusok munkájába a tervezéstől az arculatok és grafikai hordozók megvalósulásig.
Kurátorok: Marosi Eszter művészettörténész, Iparművészeti Múzeum és Veress Kinga művészettörténész, Magyar Kereskedelmi és Vendéglátóipari Múzeum
további információ: https://mkvm.hu/mesebolt-es-aranyecset/
képek forrása: https://mkvm.hu/mesebolt-es-aranyecset/

Esterházy Art Award Short List 2021
2021-12-01 - 2022-02-13
Az Esterházy Privatstiftung az Esterházy hercegi család mecénási tevékenységének hagyományát folytatandó, az ESTERHÁZY ART AWARD díjjal és a hozzá kapcsolódó kiállítással támogatja a hazai kortárs képzőművészeti élet tehetségeit. Az idei Esterházy Art Award-ra 282 pályázat érkezett, melyből a szakmai zsűri 26 művészt – köztük Kiss Adrienn Máriát, a Design Campus művésztanárát – jelölt a az idei díjra. Az Esterházy Art Award idei díjazottjai Rózsa Luca Sára, Tranker Kata és Ulbert Ádám. A nyertesek és a jelöltek munkái 2022. február 13-ig tekinthetőek meg budapesti Ludwig Múzeumban.
további információ: https://www.ludwigmuseum.hu/kiallitas/esterhazy-art-award-short-list-2021
képek forrása: https://www.facebook.com/ludwigmuseum
fotókredit: Végel Dániel

Szubjektív válogatás Gio Ponti életművéből - kiállítás a FUGA-ban
2021-11-18 08:00 - 2022-01-10 17:00 UTC
Miért kell tudnunk, ki volt Gio Ponti? Gio Ponti olasz építész (1891.09.18. – 1979. 09.16.) kora jelentős alkotó egyénisége. Sokoldalúsága lenyűgöző: túl az éptészen, ipari formatervező, bútortervező, képző- és iparművész, tanár, író és a máig hírneves „Domus” kiadója is. Munkássága nemzetközi szinten is meghatározó. Ennek ellenére ismertsége hazánkban sajnos elenyésző. Kisszámú érdeklődő csapat vállalása, hogy ezen a hiátuson enyhítsen.
>>> FUGA

Munkácsy Győrben – válogatás a Pákh-gyűjteményből
2021-10-16 - 2022-03-13 | Esterházy-palota, Király utca 17., Győr, 9021, Magyarország
meghosszabbítva március 13-ig
